Na osnovu Programa saradnje između Ministarstva za ljudske resurse i trgovinu Republike Mađarske i Ministarstva prosvjete Crne Gore, za akademsku 2021/2022. godinu, biće dodijeljeno 30 stipendija crnogorskim kandidatima od čega:

* 15 stipendija za pune osnovne studije. Prioritetne oblasti biće: poljoprivreda, umjetnost i humanitarne nauke, društvene nauke, ekonomija i inženjerstvo;
* 10 stipendija za pune magistarske studije, posebno u oblasti poljoprivrede, umjetnosti i društvenih nauka, ekonomije i inženjerstva;
* 5 stipendija za pune doktorske studije u bilo kojoj oblasti.

Stipendija obuhvata sljedeće:

* školarinu;
* smještaj u studentskom kampusu institucije domaćina, ili iznos od 40,000 HUF mjesečno, na ime participacije za smještaj;
* zdravstveno osiguranje;
* besplatno korišćenje biblioteke;
* mjesečni dodatak, u skladu sa zakonskim odredbama koje utvrđuju dodatak za strane studente.

**Stipendija ne pokriva putne troškove, kao ni sve životne troškove, tako da kandidat treba da izdvoji izvjesna vlastita finansijska sredstva. Svim kandidatima se savjetuje da provjere očekivane životne troškove po mađarskim gradovima koji su navedeni u tekstu konkursa, na stranici broj 21 (Cost of Living Calculator).**

Zainteresovani kandidati treba da se prijave online, na [www.apply.stipendiumhungaricum.hu](http://www.apply.stipendiumhungaricum.hu) kako bi dobili korisničko ime i lozinku i pristupili aplikacionom formularu i uputstvima za formiranje dosijea koji treba elektronski podnijeti Javnoj fondaciji „Tempus“ u Budimpešti, zaduženoj za prijem aplikacija.

Potrebnu dokumentaciju kandidati treba da elektronski proslijede navedenoj mađarskoj Fondaciji, a kopiju dosijea na e-mail adresu Ministarstva prosvjete: [lidija.ercegovic@mps.gov.me](mailto:lidija.ercegovic@mps.gov.me) , **najkasnije do 15. januara 2021. godine**, zajedno sa odstampanom potvrdom o ‘uspješno podnijetoj dokumentaciji’.

Komisija Ministarstva prosvjete razmotriće sve validne aplikacije i napraviti listu prioriteta, kao i listu rezervnih kandidatura. Ukoliko, za određeni nivo školovanja, ne bude dovoljan broj kandidata, komisija može preusmjeriti stipendije za neki drugi nivo. Ministarstvo prosvjete obavijestiće sve prijavljene kandidate o eventualnim promjenama u načinu apliciranja i rokovima nastalim zbog pandemije covid-19 virusa.